《寄题李曰辅清沧园兼颂名家济美且近仙居》
明代·邓云霄

名园傍水称清沧，浩浩江如世泽长。乔木迁莺时睍睆，仙人骑鹤共翱翔。

花团锦幄迎朝旭，月涌金波进晚觞。自笑疏狂老泉石，无缘缩地到高凉。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。